wannaphong/clean_thaiwikipedia huggingface dataset:
# จังหวัดลิมบืร์ค (ประเทศเบลเยียม)
ลิมบืร์ค  เป็นจังหวัดที่อยู่ทางตะวันออกที่สุดของแคว้นเฟลมิชในประเทศเบลเยียม และอยู่ทางตะวันตกของแม่น้ำเมิซ มีพื้นที่ทางเหนือติดต่อกับจังหวัดนอร์ทบราบันต์ของประเทศเนเธอร์แลนด์ ทางตะวันออกติดต่อกับจังหวัดลิมบืร์คของประเทศเนเธอร์แลนด์ ทางใต้ติดต่อกับจังหวัดลีแยฌ และทางตะวันตกติดต่อกับจังหวัดเฟลมิชบราบันต์และจังหวัดแอนต์เวิร์ป

ลิมบืร์คมีเมืองหลวงจังหวัดคือฮัสเซิลต์ และมีพื้นที่ 2,427 ตารางกิโลเมตร แบ่งออกเป็น 3 เขต ซึ่งแบ่งออกเป็นเทศบาลรวม 44 เทศบาล โดยเคงก์เป็นศูนย์กลางทางเศรษฐกิจ และดีเปินเบกเป็นศูนย์กลางทางการศึกษาของจังหวัด ทั้งสองเมืองนี้อยู่ใกล้กับฮัสเซิลต์

"ลิมบืร์คไมน์ฟาเดอร์ลันด์"  เป็นเพลงประจำจังหวัดลิมบืร์คของทั้งประเทศเบลเยียมและเนเธอร์แลนด์

ลิมบืร์คเป็นจังหวัดที่มีคลองอาลแบร์และแม่น้ำเดเมอร์ไหลผ่าน ทางตะวันออกเฉียงใต้ของจังหวัดมีเนินเขาเตี้ย ๆ เป็นจำนวนมาก และในอดีตลิมบืร์คเคยมีพื้นที่ทำเหมืองถ่านหินอยู่มาก

 เขตการปกครอง 
จังหวัดลิมบืร์คประกอบด้วย 3 เขต  ได้แก่ เขตฮัสเซิลต์ เขตมาไซก์ และเขตโตงเงอเริน

แบ่งเป็นเขตตุลาการ  ได้ 2 เขต ได้แก่ เขตตุลาการฮัสเซิลต์และเขตตุลาการโตงเงอเริน

และแบ่งย่อยเป็น 44 เทศบาล  ดังนี้

right|300px

เขตฮัสเซิลต์:
  2. อัส
  3. เบอริงเคน (เมือง)
  8. ดีเปินเบก
10. เคงก์ (เมือง)
11. คิงเคอโลม
12. ฮาเลิน (เมือง)
13. ฮัม
15. ฮัสเซิลต์ (เมือง)
18. แฮร์ก-เดอ-สตัด (เมือง)
20. เฮิสเดิน-โซลเดอร์
26. เลโอโปลด์สบืร์ค
28. ลึมเมิน
33. นีวเวอร์แกร์เกิน
34. โอปคลับเบก
38. ซินต์-เตรยเดิน (เมือง)
39. เทิสเซินเดอร์โล
43. โซนโฮเฟิน
44. ซือเตินดาลเขตมาไซก์:
  5. โบโคลต์
  7. เบร (เมือง)
  9. ดิลเซิน-สโตกเกม (เมือง)
14. ฮาโมนต์-อาเคิล (เมือง)
16. แฮ็คเติล-แอ็กเซิล
22. เฮาต์ฮาเลิน-แฮ็ลค์เตอเริน
23. กินโรย
27. โลมเมิล (เมือง)
29. มาไซก์ (เมือง)
31. เมวเวิน-เครยโตรเดอ
32. เนียร์เพลต์
35. โอเวอร์เพลต์
36. เปร์ (เมือง)เขตโตงเงอเริน:
  1. อัลเกิน
  4. บิลเซิน (เมือง)
  6. บอร์คโลน (เมือง)
17. เฮียร์ส
19. แฮร์สตัปเปอ
21. ฮุเซิลต์
24. กอร์เตสเซม
25. ลานาเกิน
30. มาสเมเคอเลิน
37. รีมสต์
40. โตงเงอเริน (เมือง)
41. ฟุเริน
42. แว็ลเลิน
# โช ฮายาเตะ
โช ฮายาเตะ  เป็นตัวละครเอกจากเกม ฟุอุน โมคุชิโรกุ หรือในชื่อสากล Savage Reign ซึ่งผลิตโดยบริษัท SNK ของประเทศญี่ปุ่น โดยโช ฮายาเตะเป็นผู้ใช้ศิลปะการต่อสู้ที่เรียกว่า เพลงหมัดฟุอุน กับ บูมเมอแรง เป็นอาวุธในการต่อสู้ นอกจากนี้ โชยังได้รับเลือกเป็นบอสพิเศษที่สามารถนำมาใช้ต่อสู้ได้ ในเกม เดอะคิงออฟไฟท์เตอร์ส XI อีกด้วย)

 ประวัติตามท้องเรื่อง 

 ข้อมูลจำเพาะ 
 ชื่อ : โช ฮายาเตะ (ショー・疾風)
 สัญชาติ : 
 เกิดวันที่ : 13 สิงหาคม (เกิดหลังวันแม่แห่งชาติ 1 วัน)
 ส่วนสูง : 185 ซม.
 น้ำหนัก : 78 กก.
 กรุ๊ปเลือด : B
 อาชีพ : ผู้ท่องเที่ยวไปอย่างไร้จุดหมาย
 สิ่งที่ชอบ : ความเร็ว และพละกำลัง
 สิ่งที่เกลียด : อุเมโบชิ
 อาหารโปรด : โมนากะ
# ซอฟต์แวร์ซินธิไซเซอร์
ซอฟต์แวร์ซินธิไซเซอร์ (Software synthesizer) หรือ ซอฟต์ซินธ์ (softsynth) เป็นโปรแกรมคอมพิวเตอร์หรือปลั๊กอินสำหรับก่อให้เกิดเสียงดิจิทัล โปรแกรมคอมพิวเตอร์ที่สามารถสร้างเสียงหรือเพลงที่ไม่ใช่มือสอง แต่ความล้ำหน้าในการประมวลผลด้วยความเร็วจะช่วยให้ซอฟต์ซินธ์บรรลุเป็นผลงานเดียวกันที่ก่อนหน้านี้ฮาร์ดแวร์เป็นที่จำเป็น ซอฟต์ซินธ์มักจะมีราคาถูกกว่าและพกพาได้มากกว่าฮาร์ดแวร์และง่ายต่อการเชื่อมต่อกับดนตรีซอฟต์แวร์อื่น ๆ เช่น เครื่องซีเควนเซอร์
# รัฐบาเยีย
บาเยีย  เป็น 1 ใน 26 รัฐของประเทศบราซิล ตั้งอยู่ทางตะวันออกเฉียงเหนือของประเทศ ทางชายฝั่งมหาสมุทรแอตแลนติก เป็นรัฐที่มีประชากรมากที่สุดอันดับ 4 รองจากรัฐเซาเปาลู รัฐมีนัชเจไรช์ และรัฐรีโอเดจาเนโร และเป็นรัฐที่มีพื้นที่ใหญ่ที่สุดเป็นอันดับ 5 ถือเป็น 1 ในรัฐที่มีความสำคัญด้านประวัติศาสตร์และวัฒนธรรมของบราซิล เมืองหลวงของรัฐคือเมืองซัลวาดอร์ หรือ São Salvador da Bahia de Todos os Santos

คำว่า bahia สะกดตามอักขรวิธีภาษาโปรตุเกสโบราณ ตรงกับตัวสะกด baía ในอักขรวิธีปัจจุบัน ซึ่งแปลว่า "อ่าว" และมาจาก Baia de Todos Santos ซึ่งแปลว่า "อ่าวแห่งนักบุญทุกองค์" เป็นที่แรกที่นักล่องเรือชาวยุโรปเห็นครั้งแรกในปี ค.ศ. 1501
# แคว้นอังกัช
แคว้นอังกัช  เป็นแคว้นทางตอนเหนือของประเทศเปรู ติดต่อกับแคว้นลาลีเบร์ตัด  ทางทิศเหนือ, ติดกับแคว้นอัวนูโกและแคว้นปัสโก ทางทิศตะวันออก, ติดกับแคว้นลิมา ทางทิศใต้ และติดกับมหาสมุทรแปซิฟิกทางตะวันตก มีเมืองหลวงของรัฐคือเมือง อัวรัซ มีเมืองที่ใหญ่ที่สุดและเมืองท่าคือเมืองชิมโบเต ชื่อของแคว้นมาจากคำในภาษาเกชัว คำว่า anqash แปลว่า สีน้ำเงิน

อังกัช
หมวดหมู่:แคว้นอังกัช
# ชนบท
thumb|ชนบทในประเทศเกาหลีเหนือ

ชนบท หมายถึง พื้นที่ทางภูมิศาสตร์ที่ตั้งอยู่นอกเมืองและนคร เป็นเขตแดนที่พ้นจากเมืองหลวงออกไป มีประชากรที่เลี้ยงชีพด้วยการเกษตรกรรมเป็นสำคัญ มีระเบียบสังคมที่สอดคล้องกับลักษณะชุมชนแบบหมู่บ้าน ตั้งบ้านเรือนเป็นกลุ่มก้อน หรือกระจัดกระจายตามลักษณะภูมิประเทศหรือตามประเพณีนิยม มีความหนาแน่นของประชากรน้อยกว่าในเมือง

ในปัจจุบันสังคมชนบทในประเทศไทยมีจำนวนที่ลดลง เนื่องจากการแพร่กระจายของความเป็นสังคมเมืองนั้น ได้แพร่กระจายเข้าสู่สังคมชนบท ทำให้วิถีชีวิตของชนบทจำเป็นต้องมีการปรับตัวเป็นสังคมเมืองมากขึ้น เราจึงค่อนข้างจะเห็นพื้นที่ ที่เป็นสังคมชนบทในปัจจุบันได้น้อยมาก เนื่องจากความเจริญในด้านสาธารณูปโภคและวิถีชีวิตต่าง ๆ ได้มีการเปลี่ยนแปลงวิถีชีวิตของสังคมชนบท
# รัฐบัวร์เกินลันท์
บัวร์เกินลันท์ (; ,  หรือ) เป็นรัฐทางตะวันออกสุดและเป็นรัฐที่มีประชากรน้อยที่สุดของประเทศออสเตรีย ประกอบด้วย 2 Statutarstädte (นคร) และ 7 เขต ซึ่งมีเทศบาล 171 เทศบาล มีเมืองไอเซนชตัดท์ (Eisenstadt) เป็นเมืองหลวงของรัฐ
แหล่งข้อมูลอื่น
# หวาย
thumb|200px|การทำเฟอร์นิเจอร์จากหวายในอินโดนีเซีย
หวาย เป็นพืชที่อยู่ในเผ่าหวาย (Calameae)Kunth CS ex Lecoq & Juillet (1831) Dictionnaire raisonne des termes de botanique 98. พบทั่วไปในเขตร้อนของทวีปแอฟริกา เอเชียตะวันออกเฉียงใต้  และออสตราเลเชีย ทั่วโลกมีหวายเกือบ 600 ชนิด เฉพาะในประเทศไทย มีหวายเกือบ 60 ชนิด เช่น หวายโคก หวายดง หวายน้ำผึ้ง เป็นต้นนิดดา หงส์วิวัฒน์ และทวีทอง หงส์วิวัฒน์.  2550 หน้า 259

ลักษณะโดยทั่วไปของหวายเป็นพันธุ์ไม้เลื้อยหรือไม้รอเลื้อยตระกูลปาล์ม ลำเถาชอบพันเกาะต้นไม้ใหญ่ มีกาบหุ้มต้น มีปล้อง และมีหนามแหลม มีความเหนียว ใบเป็นรูปขนนกเล็กๆ ใบย่อยนั้นเรียวยาว มีสีเขียวสด ก้านใบหนึ่งๆ มีใบย่อยราว 60 - 80 คู่ ออกดอกเป็นช่อ สีขาวปนเหลือง ผลค่อนข้างกลม เปลือกเป็นเกล็ด ลูกอ่อนเปลือกสีเขียว เนื้อสีขาว ผลแก่เปลือกสีเหลือง เปลือกล่อน เนื้อแข็ง รสเปรี้ยวอมฝาด

 การใช้ประโยชน์ 
หวายเป็นพืชเศรษฐกิจที่สำคัญชนิดหนึ่งของประเทศในเขตร้อน โดยเฉพาะประเทศไทย ในจังหวัดสกลนครและขอนแก่น มีการปลูกหวายเชิงการค้า นิยมนำส่วนลำต้นที่สูงและมีความยืดหยุ่นมากเป็นพิเศษมาสานเป็นตะกร้อ เครื่องเรือน ลูกหวายอ่อนใช้กินเป็นผักจิ้มน้ำพริก แกะเปลือกออกแล้วนำไปทำส้มตำ หน่อหวายใช้ทำอาหาร เช่น แกงอ่อม ซุบหน่อหวาย ยำ ข้าวเกรียบและหวายทอดกรอบ หวายบางชนิดในผลมีเรซินสีแดงเรียกเลือดมังกร ซึ่งใช้เป็นยาในสมัยโบราณและใช้ย้อมสีไวโอลิน "Rattan" at Encyclopedia.com. ในรัฐอัสสัม ประเทศอินเดีย ใช้หน่อหวายเป็นอาหารเช่นกัน 

 สกุล 
 Calamus (ชื่อพ้อง Daemonorops)
 Calospatha
 Ceratolobus
 Eleiodoxa
 Korthalsia
 Metroxylon
 Myrialepis
 Pigafetta
 Plectocomia
 Plectocomiopsis
 Pogonotium
 Retispatha
 Salacca
# รัฐปวยบลา
รัฐปวยบลา  เป็นรัฐของประเทศเม็กซิโก ทางทิศใต้ตอนกลางของประเทศ ติดกับเม็กซิโกซิตีทางตะวันออก รัฐยังติดกับรัฐเบรากรุซทางตะวันออก ติดกับรัฐอิดัลโก รัฐเมฮิโก รัฐตลัซกาลา และรัฐโมเรโลสทางตะวันตก และติดกับรัฐเกร์เรโรและรัฐวาฮากาทางทิศใต้ เมืองที่ใหญ่ที่สุดคือเมืองปวยบลา และเมืองเตวากัน (Tehuacan) เมืองหลวงของรัฐคือเมืองปวยบลา
# ลุยส์วิลล์
ลุยส์วิลล์  เป็นเมืองที่ใหญ่ที่สุดของรัฐเคนทักกี และเป็นเคาน์ตีซีตของเจฟเฟอร์สันเคาน์ตี  เป็นเมืองท่าขนส่งทางเรือภายในที่สำคัญในศตวรรษที่ 19 ปัจจุบัน เมืองลุยวิลล์ มีสถานที่ที่มีชื่อเสียงอย่าง เคนทักกีเดอร์บี ลุยวิลล์ตั้งอยู่ริมแม่น้ำโอไฮโอ ทางเหนือ-กลางของรัฐเคนทักกี 

การตั้งถิ่นฐาน ได้ก่อตั้งเป็นเมืองลุยวิลล์เมื่อปี 1778 โดยจอร์จ โรเจอส์ คลาร์ก และตั้งชื่อตาม พระเจ้าหลุยส์ที่ 16 แห่งฝรั่งเศส
# รัฐโซโนรา
รัฐโซโนรา  เป็นรัฐทางตะวันตกเฉียงเหนือของประเทศเม็กซิโก มีพื้นที่ 182,052 ตร.กม. มีพื้นที่ราวประเทศซีเรีย อยู่ติดกับรัฐบาฮากาลิฟอร์เนียและทะเลกอร์เตซทางตะวันตก ติดกับรัฐชิวาวาทางตะวันออก ติดกับรัฐซินาโลอาทางทิศใต้ และติดกับ รัฐแอริโซนาและรัฐนิวเม็กซิโกของสหรัฐทางทิศเหนือ

เมืองหลวงของรัฐคือเมืองเอร์โมซิโย ส่วนเมืองสำคัญอื่นได้แก่ซิวดัดโอเบรกอน (Ciudad Obregón) และโนกาเลส (Nogales)
# ติรานา
ติรานา  เป็นเมืองหลวงและเมืองใหญ่สุดทั้งในแง่ของประชากรและพื้นที่ของประเทศแอลเบเนีย นครตั้งอยู่ทางตอนกลางประเทศโดยมีภูเขาดัยต์ตั้งอยู่ทางทิศตะวันออกและมีหุบเขาซึ่งตั้งอยู่ใกล้กับทะเลเอเดรียติกทางทิศตะวันตกเฉียงเหนือ เนื่องจากนครตั้งอยู่บนที่ราบติรานาและอยู่ใกล้กับทะเลเมดิเตอร์เรเนียน นครจึงได้รับอิทธิพลของภูมิอากาศแบบเมดิเตอร์เรเนียน ติรานาถือเป็นหนึ่งในนครที่มีฝนตกและมีแสงแดดมากที่สุดของทวีปยุโรป โดยมีชั่วโมงที่พบแสงแดดปีละ 2,544 ชั่วโมง

ติรานาถูกจัดตั้งเป็นนครใน ค.ศ. 1614 แต่พื้นที่ของนครในปัจจุบัน มีเผ่าอิลลีเรียเข้ามาตั้งถิ่นฐานตั้งแต่ยุคเหล็ก ต่อมาได้ถูกชาวโรมันยึดครองและกลายเป็นส่วนหนึ่งของจักรวรรดิโรมันภายหลังจากสงครามอิลลีเรีย แหล่งมรดกสำคัญในยุคนั้นที่ยังปรากฏในปัจจุบันคือบ้านโมเสกแห่งติรานา ต่อมาในคริสต์ศตวรรษที่ 5–6 โบสถ์พาลีโอคริสเตียนได้ถูกสร้างขึ้นบริเวณแหล่งมรดกนั้น

หลังจากที่จักรวรรดิโรมันถูกแบ่งออกเป็นตะวันออกและตะวันตกในคริสต์ศตวรรษที่ 4 จักรวรรดิไบแซนไทน์ได้เข้ามาครอบครองพื้นที่นี้และสร้างปราสาทเปเตรเลในรัชสมัยจักรพรรดิยุสตินิอานุสที่ 1 นครถูกปล่อยปะละเลยอย่างไร้ความสำคัญเป็นระยะเวลานาน จนกระทั่งในคริสต์ศตวรรษที่ 20 รัฐสภาลุชเยได้ประกาศให้ติรานาเป็นเมืองหลวงของประเทศหลังจากที่แอลเบเนียประกาศอิสรภาพใน ค.ศ. 1912

ปัจจุบัน ติรานาเป็นศูนย์กลางด้านเศรษฐกิจ การเงิน การเมือง และการค้าที่สำคัญของประเทศ เนื่องจากนครตั้งอยู่ในภาคกลาง และมีการขนส่งรูปแบบต่าง ๆ ที่ทันสมัย ทั้งทางอากาศ ทางน้ำ ทางราง และทางถนน นครเป็นที่ตั้งของรัฐบาลแอลเบเนีย ซึ่งเป็นที่ทำการของประธานาธิบดี นายกรัฐมนตรี และรัฐสภาแอลเบเนีย นครได้รับรางวัลเมืองหลวงเยาวชนยุโรปประจำปี 2022
# โอ-โซน
โอ-โซน  เป็นกลุ่มทริโอแนวป็อปจากมอลโดวา มีเพลงที่โด่งดังไปทั่วโลกอย่างเพลง "Dragostea din tei" มีสมาชิกคือ  Dan Bălan, Radu Sîrbu, และ Arsenie "Arsenium" Todiraş

ซิงเกิล "Dragostea din tei" ติดชาร์ตอันดับ 1 บนหลายชาร์ตในยุโรป ในปี 2003 และ 2004 ยังติดอันดับ 2 ในสหราชอาณาจักร และอีกซิงเกิลที่ชื่อ "Despre tine" จากอัลบั้มเดียวกันก็ประสบความสำเร็จเช่นกันในยุโรป

ผลงาน
อัลบั้ม
Dar, unde eşti (1999)
Number 1 (2002)
DiscO-Zone (2004)

ซิงเกิล
"Numai tu" (2002)
"Despre tine" (2002)
"Dragostea din tei" (2004)
"Despre tine" (2004) (Re-release)
# ฮาร์ดร็อกฮัลเลลูยา
"ฮาร์ดร็อกฮัลเลลูยา"  เป็นเพลงของวงเฮฟวีเมทัลฟินแลนด์ ที่ชื่อ ลอร์ดิ เป็นเพลงที่ชนะในการประกวดเพลงยูโรวิชัน‎ 2006 ด้วยคะแนน 292 คะแนน ถือเป็นการแข่งขันครั้งที่แรกที่ฟินแลนด์ติด 1 ใน 5 และ และได้รับการลงคะแนนมากที่สุดของฟินแลนด์ในรอบ 40 ปีที่ได้ส่งเข้าแข่งขันhttp://www.eurovision.tv/english/2525.htm ยังสร้างสถิติได้รับคะแนนมากทีุ่สุด แต่ต่อมาถูกทำลายไปโดยเพลง "Fairytale" ของอเล็กซานเดอร์ รืยบัค จากนอร์เวย์ด้วยคะแนน 387 คะแนน ซิงเกิล  "Hard Rock Hallelujah" ออกขายเป็นซิงเกิลในปี 2006 ขึ้นอันดับ 1 ในฟินแลนด์ และยังติดอันดับสูงสุดบนยูเคท็อป 40 ที่อันดับ 25 Top40_chart.com
# มาริยา เชรีฟอวิช
มาริยา เชรีฟอวิช  เกิดเมื่อวันที่ 14 พฤศจิกายน ค.ศ. 1984 เป็นนักร้องชาวเซอร์เบีย เกิดที่เมืองครากูเยวัตส์ เซอร์เบีย เป็นบุตรีของนักร้องที่มีชื่อเสียง เวริตซา เชรีฟอวิช (Verica Šerifović) เธอเป็นผู้ชนะการประกวดเพลงยูโรวิชัน ปี 2007 ด้วยเพลง "Molitva"

 ผลงาน 
 ผลงานเพลง 
 อัลบั้ม 
 สตูดิโออัลบั้ม 
 Naj, Najbolja (2003)
 Bez Ljubavi (2006)
 Nisam Anđeo (2008)
 Anđeo (2009)
 Hrabro (2014)
 Dolazi ljubav (2009)
 อัลบั้มรวมเพลง 
 Molitva - The Best Of (2007)
 ซิงเกิล 
 ปี ซิงเกิลตำแหน่งสูงสุดของกราฟอัลบั้มRSEU2003"Znaj da znam" Naj, Najbolja"Naj, najbolja""Gorka čokolada" Bez Ljubavi2004"Bol do ludila"2005"Ponuda"Ponuda CDS"Agonija"Agonija CDS"U nedelju" Bez Ljubavi2006"Bez ljubavi""101"2007"Molitva"Molitva CDS, Molitva - The Best Of2008"Nisam Anđeo"Nisam Anđeo2009"Šta da zaboravim" Anđeo2010"Jedan vidi sve"
 มิวสิกวิดีโอ 

 2003 - "Znaj da znam"
 2004 - "Bol do ludila"
 2005 - "Ponuda"
 2005 - "Agonija"
 2005 - "U nedelju"
 2007 - "Molitva"
 2009 - "Šta da zaboravim"
 2010 - "Jedan vidi sve"
หมวดหมู่:นักร้องเซอร์เบีย
หมวดหมู่:ผู้ชนะการประกวดเพลงยูโรวิชัน
# ฟอว์ซียา...วีนัสแห่งลุ่มน้ำไนล์
ฟอว์ซียา...วีนัสแห่งลุ่มน้ำไนล์ (ISBN 9786167153025)ฟอว์ซียา..วีนัสแห่งลุ่มน้ำไนล์ จาก ThaibookWorld เป็นผลงานการประพันธ์ของวรากุล ที่ได้นำเสนอเรื่องจริงจากอัตชีวประวัติของเจ้าหญิงฟอว์ซียาแห่งอียิปต์ (فوزية بنت فؤاد الأول เฟาซียะห์ บินติ เฟาอัดดะฆ์ลุล) อดีตมเหสีพระองค์แรกในพระเจ้าชาห์ โมฮัมหมัด เรซา ปาห์ลาวี ชาห์แห่งอิหร่าน ผู้ซึ่งทรงพระสิริโฉมเปรียบประดุจดังเทพธิดาวีนัส ด้วยพระองค์มีฐานันดรอันสูงศักดิ์โดยเป็นพระธิดาในพระเจ้าฟูอัดที่ 1 แห่งอียิปต์ ต่อมาเมื่อพระบิดาเสด็จสวรรคตลง พระเชษฐาของพระองค์คือ พระเจ้าฟารุกที่ 1 แห่งอียิปต์จึงได้ครองราชสมบัติต่อมา เจ้าหญิงจึงมีฐานะเป็นพระขนิษฐาของกษัตริย์แห่งอียิปต์ แต่ต่อมาเมื่อพระองค์อภิเษกสมรสครั้งแรกมกุฎราชกุมารแห่งอิหร่าน และเมื่อพระสวามีได้เสด็จขึ้นครองราชย์ เจ้าหญิงจึงได้กลายเป็นทั้งมเหสี และราชินีแห่งอิหร่าน

แม้พระองค์จะมีภูมิหลังที่สูงศักดิ์ และทรงพระสิริโฉมเลิศเลอเพียงใดก็ตาม แต่ตรงกันข้ามมันกลับนำมาซึ่งความโศกเศร้าเสียใจ โดยเรื่องราวนี้อาจกล่าวได้ว่า ฟอว์ซียา..วีนัสแห่งลุ่มน้ำไนล์ ได้สะท้อนให้เห็นถึงอนิจจังในชีวิตของมนุษย์ที่ชัดเจนที่สุดเรื่องหนึ่งฟอว์ซียา..วีนัสแห่งลุ่มน้ำไนล์ จาก Eshop
# เทศบาลเมืองนครนายก
เทศบาลเมืองนครนายก เป็นเทศบาลเมืองแห่งหนึ่งในอำเภอเมืองนครนายก จังหวัดนครนายก เป็นองค์กรปกครองส่วนท้องถิ่นที่ตั้งศาลากลางของจังหวัดนครนายก ในปี พ.ศ. 2560 มีประชากรประมาณ 16,000 คนรายงานสถิติจำนวนประชากรและบ้าน ประจำปี พ.ศ. 2560 ท้องถิ่นเทศบาลเมืองนครนายก ระบบสถิติทางการทะเบียน กรมการปกครอง

 อาณาเขต 
 ทิศเหนือ ติดต่อกับเขตองค์การบริหารส่วนตำบลพรหมณีและเขตองค์การบริหารส่วนตำบลบ้านใหญ่ อำเภอเมืองนครนายก
 ทิศใต้ ติดต่อกับเขตองค์การบริหารส่วนตำบลท่าช้าง เขตองค์การบริหารส่วนตำบลวังกระโจม และเขตองค์การบริหารส่วนตำบลบ้านใหญ่ อำเภอเมืองนครนายก
 ทิศตะวันออก ติดต่อกับเขตองค์การบริหารส่วนตำบลบ้านใหญ่ อำเภอเมืองนครนายก
 ทิศตะวันตก ติดต่อกับเขตองค์การบริหารส่วนตำบลพรหมณีและเขตองค์การบริหารส่วนตำบลท่าช้าง อำเภอเมืองนครนายก

 ประวัติ 
เทศบาลเมืองนครนายกเดิมก่อตั้งมาในรูปสุขาภิบาล โดยมีพระราชโองการประกาศให้ใช้พระราชบัญญัติสุขาภิบาลในตัวเมืองนครนายกและได้กำหนดเขตไว้ตามประกาศพระราชโองการเมื่อ พ.ศ. 2456 มีผู้ว่าราชการจังหวัดนครนายกเป็นประธานกรรมการสุขาภิบาลโดยตำแหน่ง  ประกอบด้วยคณะกรรมการจังหวัด เป็นกรรมการสุขาภิบาลบริหารงาน ต่อมาได้มีพระราชกฤษฎีกาให้เปลี่ยนแปลงสุขาภิบาลเป็นเทศบาลเมืองนครนายก เมื่อวันที่ 10 ธันวาคม พ.ศ. 2478 และได้บริหารงานในรูปแบบเทศบาล มีคณะเทศมนตรีเป็นผู้บริหารงาน ประกอบด้วยนายกเทศมนตรี 1 คน และเทศมนตรี 2 คน ตั้งแต่วันที่ 11 เมษายน พ.ศ. 2478  

เทศบาลเมืองนครนายกมีการขยายเขต 2 ครั้งครั้งแรกตามพระราชกฤษฎีกาเปลี่ยนแปลงเขตเทศบาลเมืองนครนายก พ.ศ. 2478 มีพื้นที่ 3.37 ตารางกิโลเมตร ครั้งที่ 2 พ.ศ. 2528 ประกาศในพระราชกิจจานุเบกษา ฉบับพิเศษ เล่มที่ 102 ตอนที่ 130 เมื่อวันที่ 20 กันยายน พ.ศ. 2528  ขยายเขตจากเดิมเพิ่มขึ้นเป็นพื้นที่ 15.87 ตารางกิโลเมตร ในสมัยที่นายอภิชาติ เทพวุฒิสถาพร เป็นนายกเทศมนตรี

 ชุมชน 
ชุมชนในเขตเทศบาลเมืองนครนายกมีทั้งหมด 8 ชุมชน ดังต่อไปนี้
 ชุมชนวัดศรีเมือง 
 ชุมชนวัดโพธิ์นายก  
 ชุมชนบ้านตลาดเก่า 
 ชุมชนบ้านต่ำบุญศิริ  ชุมชนผ่านชื่อสามัคคี 
 ชุมชนบ้านเกาะกระชาย  
 ชุมชนบ้านครองเหมือง 
 ชุมชนวัดโพธิ์ไทร 

 โครงสร้างพื้นฐาน 
 การศึกษา 
โรงเรียนในสังกัดเทศบาลเมืองนครนายก มีทั้งหมด 3 แห่งดังนี้
 โรงเรียนเทศบาล 1 วัดศรีเมือง 
 โรงเรียนเทศบาล 2 บ้านตลาดเก่า 
 โรงเรียนเทศบาล 3 บ้านต่ำบุญศิริ 

 สาธารณสุข 
เทศบาลเมืองนครนายกมีสถานบริการด้านสาธารณสุข 1 แห่ง นอกเหนือจากศูนย์บริการสาธารณสุขของเทศบาลแล้ว ในเขตเทศบาลยังมีหน่วยงานทั้งของภาครัฐและเอกชนที่ให้บริการทางด้านสาธารณสุข คือ
 โรงพยาบาลนครนายก (360 เตียง)
 คลินิกเอกชน 29  แห่ง
# ทาเคียร์ อิบรากิมอฟ
ทาเคียร์ อิบรากิมอฟ (Takhir Ibragimov)  นักมวยสากลชาวคาซัคสถาน เกิดเมื่อ พ.ศ. 2521 สถิติการชก 19 ครั้ง แพ้ 19 

 เกียรติประวัติ 

 เคยชิงแชมป์ต่อไปนี้แต่ไม่สำเร็จ
 ชิงแชมป์ PABA รุ่นซูเปอร์แบนตัมเวทเมื่อ 28 พฤศจิกายน 2546 แพ้น็อค สมศักดิ์ ศิษย์ชัชวาลย์ ยก 7 ที่ เชียงราย
 ชิงแชมป์ PABA และแชมป์ WBA Fedelatinรุ่นแบนตัมเวทเมื่อ 20 เมษายน 2547 แพ้น็อค พูนสวัสดิ์ กระทิงแดงยิม ยก 10 ที่ นครศรีธรรมราช
 ชิงแชมป์ PABA เฉพาะกาลรุ่นซูเปอร์แบนตัมเวทเมื่อ 29 มีนาคม 2550 แพ้น็อค โกศล ส.วรพิน ยก 9 ที่ พิจิตร
# มาเซล คาซิมอฟ
มาร์เซล คาซิมอฟ (Marsel Kasimov)  นักมวยสากลชาวรัสเซีย เกิดเมื่อ 21 สิงหาคม พ.ศ. 2525 ที่เปิร์ม ประเทศรัสเซีย สถิติการชก 38 ครั้ง ชนะ 15 (น็อค 11) เสมอ 1 แพ้ 22 

 เกียรติประวัติ 

 แชมป์ประเทศรัสเซียรุ่นซูเปอร์แบนตัมเวท (2550)
 เคยชิงแชมป์ต่อไปนี้แต่ไม่สำเร็จ
 ชิงแชมป์ PABA รุ่นซูเปอร์แบนตัมเวทเมื่อ 12 กันยายน 2546 แพ้น็อค สมศักดิ์ ศิษย์ชัชวาลย์ ยก 7 ที่หนองคาย
 ชิงแชมป์เงารุ่นซูเปอร์แบนตัมเวท WBC เมื่อ 29 พฤศจิกายน 2550 แพ้คะแนน ซานเด โอเตียนโน ที่ รัสเซีย
 ชิงแชมป์ WBC CIS รุ่นเฟเธอร์เวทเมื่อ 28 พฤษภาคม 2551 แพ้คะแนน โซฮิด ฮูดายเบอเดียฟ ที่ อุซเบกิสถาน
 ชิงแชมป์ยุโรปนอกกลุ่มสหภาพยุโรปรุ่นซูเปอร์แบนตัมเวทเมื่อ 4 กรกฎาคม 2551 แพ้น็อค อาร์เซน มาร์ติโรสยัน ยก 8 ที่ ฝรั่งเศส
# ตลาดหลักทรัพย์ลอนดอน
ตลาดหลักทรัพย์ลอนดอน (อังกฤษ:London Stock Exchange)  หรือที่รู้จักกันในนามดัชนี FTSE เป็นตลาดหลักทรัพย์ที่ใหญ่ที่สุดในสหราชอาณาจักร ก่อตั้งในปี ค.ศ. 1801 เป็นตลาดหุ้นที่มีขนาดใหญ่เป็นอันดับ 4 ของโลก มีที่ตั้งอยู่ที่ย่าน Paternoster Square ใน ลอนดอน

 โครงสร้างของตลาดหลักทรัพย์ลอนดอน 

 ตลาดตราสารทุน: ช่วยให้บริษัทจากทั่วโลกมีทุนเพิ่มมากขึ้น มี 4 ตลาดหลัก คือ  Alternative Investment Market (AIM),Professional Securities Market (PSM) และ Specialist Fund Market (SFM)

 บริการการค้า:
 
 ข้อมูลบริการ:

 อนุพันธ์:ให้ข้อมูลกับธุรกิจอนุพันธ์ ซึ่งมึขึ้นในปี  2003 เพื่อนำเงินสดตราจากสารทุนและตลาดตราสารอนุพันธ์

 เวลาทำการของตลาดหลักทรัพย์ 
เปิดทำการ 08.00 น.-16.30 น. ทุกวัน ยกเว้น วันเสาร์,วันอาทิตย์และวันหยุดนักขัตฤกษ์
# ดรามา
ดรามา  อาจหมายถึง
 นาฏกรรม งานวรรณศิลป์ประเภทหนึ่ง
 ดรามา (ภาพยนตร์และละครโทรทัศน์) ประเภทของภาพยนตร์และละครโทรทัศน์
 ละคร ในลักษณะของละครประโลมโลก (melodrama) ที่เนื้อหามักจะเกินความเป็นจริง
 คำสแลงหมายถึง เรื่องราวข่าวลือ เรื่องโกหก เรื่องที่กล่าวเกินจริง หรือเรื่องราวระหว่างบุคคลที่มีการแสดงที่ท่าเกินจริง
 คำสแลงในภาษาไทยในปัจจุบันยังอาจหมายถึงเรื่องราวความขัดแย้งหรือการทะเลาะเบาะแว้งกันของบุคคลสองฝ่าย
 ดรามา (ประเทศกรีซ) - เมืองในประเทศกรีซ
# รัฐมาตูโกรซู
รัฐมาตูโกรซู  เป็นรัฐหนึ่งในประเทศบราซิล มีพื้นที่ใหญ่เป็นอันดับ 3 ตั้งอยู่ส่วนตะวันตกของประเทศNote: also once spelled "Matto Grosso". The town of Matto Grosso was formerly called Villa Bella."  Source: Exploration of the Valley of the Amazon, vol.2, by Lieut. USN. Lardner Gibbon 1853; chapter 11. p. 275) เมืองหลวงของรัฐคือเมืองกูยาบา

รัฐข้างเคียง (จากตะวันตก เรียงตามเข็มนาฬิกา) คือ รัฐฮงโดเนีย, รัฐอามาโซนัช, รัฐปารา, รัฐโตกังจิงช์, รัฐโกยาช และรัฐมาตูโกรซูดูซูว ยังติดชายแดนประเทศโบลิเวียทางตะวันตกเฉียงใต้ รัฐเป็นพื้นที่ Chapada สลับกับพื้นที่ราบ รัฐมาตูโกรซูมีระบบนิเวศที่แตกต่างกัน 3 ชนิดคือ แซราดู, ปังตานัล และป่าฝนแอมะซอน มีทุ่งเลี้ยงสัตว์ครอบคลุม 40% ของรัฐ และอุทยานแห่งชาติ Chapada dos Guimarães ที่มีถ้ำ อุโมงค์ ร่องและน้ำตก เป็น 1 ในสถานที่ท่องเที่ยวที่ดีที่สุด
# อากิระ ยูกิ
อากิระ ยูกิ  เป็นตัวละครเอกจากเกม เวอร์ชัวไฟท์เตอร์ ผลิตโดยบริษัทเซกาของญี่ปุ่น ซึ่งเป็นนักสู้ชาวญี่ปุ่นผู้ใช้ศิลปะการต่อสู้จากจีนที่เรียกว่า "หมัดแปดปรมัตถ์" มาใช้ในการต่อสู้

 ประวัติตามท้องเรื่อง 
เวอร์ชัวไฟเตอร์
"หมัดแปดปรมัตถ์" เป็นหนึ่งในศาสตร์การต่อสู้ที่สำคัญของจีน ในระหว่างช่วงสงครามโลกครั้งที่สอง กองทัพญี่ปุ่นได้พัฒนาทักษะการต่อสู้ดังกล่าวแก่ทหารราบของตน อากิระ ยูกิ คือหลานชายของผู้ที่พัฒนาเทคนิคการต่อสู้นี้ เขาเริ่มเป็นอาจารย์ผู้ช่วยฝึกสอนในสำนักยูกิ และเป็นที่รู้จักกันว่าเขาเป็นคนที่มีเลือดร้อนและมุทะลุโดยธรรมชาติ ทั้งยังเป็นผู้ไร้เดียงสาและหลงระเริง ภายหลังจากการฝึกฝนจากปู่ของเขาเสร็จสิ้นลง เมื่อถึงวัย 23 ปี อากิระได้ออกแสวงหาโอกาสในการต่อสู้เพื่อทดสอบฝีมือของตนเอง เมื่อเขาได้ยินคำว่า เฟิร์สเวิลด์ไฟท์ติ้งทัวร์นาเมนท์ เขาก็ตัดสินใจที่จะเข้าร่วมการแข่งขันเพื่อทดสอบฝีมือของตนเอง
เวอร์ชัวไฟเตอร์ 2
อากิระ ยูกิ สุดยอดนักสู้ผู้ใช้วิชาหมัดแปดปรมัตถ์ เพียงหนึ่งเดียว ได้ตระหนักว่าเขายังขาดประสบการณ์ เขามีความประสงค์ที่ต้องการทดสอบผลจากการฝึกฝนในช่วงหนึ่งปีที่ผ่านมา ในช่วงของการแข่งขันครั้งล่าสุด อากิระมีความกระตือรือร้นสูงเกินไป และเขามีทัศนคติที่ไม่พึงพอใจต่อหลายสิ่ง เขาถูกเคจ-มารุซึ่งเป็นนินจาเอาชนะ ซึ่งเคจเองก็รู้สึกเสียใจกับเขา

 ข้อมูลจำเพาะ 
 ชื่อ : อากิระ ยูกิ (結城 晶)
 สัญชาติ : 
 เกิดวันที่ : 23 กันยายน ค.ศ. 1968
 ส่วนสูง : 180 ซม.
 น้ำหนัก : 79 กก.
 กรุ๊ปเลือด : O
 สิ่งที่ชอบ : ฝึกวรยุทธ์
 สิ่งที่เกลียด : ไม่ทราบแน่ชัด
 อาชีพ : ครูมวย
# รายชื่อคณะผู้แทนทางการทูตในสิงคโปร์
ด้านล่างนี้คือรายชื่อคณะผู้แทนทางการทูตในสิงคโปร์ ปัจจุบันในสิงคโปร์มีเอกอัครราชทูตมีถิ่นพำนักและข้าหลวงใหญ่รวม 60 ประเทศ กงสุล 39 ประเทศ และองค์กรระหว่างประเทศ 7 องค์กร นอกจากนี้ยังมีเอกอัครราชทูตไม่มีถิ่นพำนักอยู่ในรัฐผู้รับ จากกว่า 60 ประเทศ ถูกส่งมาประจำที่สิงคโปร์

 เอกอัครราชทูตมีถิ่นพำนักและข้าหลวงใหญ่ 

 
  
  
 
 
  
  
 
  
 
  
 
 
 
  
 
  
  
  
    
  
  
  
 
 
 
 
  
  
  
 
 
  
 
 
 
 
 
  
 
 
 
 
  
 
  
 
 
  
  
  
  
 
  
  
  
 
  

 คณะผู้แทนในสิงคโปร์ 

  (คณะผู้แทน)
  (สำนักผู้แทน)

 องค์กรระหว่างประเทศ/สำนักผู้แทน 

 มูลนิธิเอเชีย-ยุโรป
 ความร่วมมือทางเศรษฐกิจเอเชีย-แปซิฟิก 
 กองทุนการเงินระหว่างประเทศ - สถาบันฝึกอบรมระดับภูมิภาคแห่งสิงคโปร์
 Japan International Cooperation Agency
 Pacific Economic Cooperation Council
 องค์การอนามัยโลก
 World Bank Liaison Office
 องค์การทรัพย์สินทางปัญญาโลก
# ตรีเยสเต
ตรีเยสเต  เป็นเมืองท่าที่ตั้งอยู่ทางตะวันออกเฉียงเหนือของประเทศอิตาลี เป็นเมืองหลักของจังหวัดตรีเยสเตและแคว้นปกครองตนเองฟรียูลี-เวเน็ตเซียจูเลีย ตั้งอยู่บนอ่าวตรีเยสเต ด้านตะวันออกเฉียงเหนือสุดของทะเลเอเดรียติก ตรีเยสเตมีท่าเรือที่มีคุณภาพและสะดวกในการขนส่งสินค้าทางเรือ ด้านอุตสาหกรรมของเมืองได้แก่ การสร้างเรือ โรงกลั่นปิโตรเลียม การผลิตผลิตภัณฑ์จากเหล็กและเหล็กกล้า สิ่งทอ เครื่องจักร และอุตสาหกรรมอาหาร บริเวณเมืองเก่าของตรีเยสเตตั้งอยู่บนที่ลาดเชิงเขาของซาน จีอัสโตฮิลล์ ส่วนเมืองสมัยใหม่ตั้งอยู่ริมท่าเรือใกล้ชายฝั่ง ตรีเยสเตมีจุดน่าสนใจหลายอย่าง เช่น อัฒจันทร์กลางแจ้งโบราณตั้งแต่สมัยโรมัน มหาวิทยาลัยแห่งตรีเยสเต ซึ่งเคยใช้เป็นสถาบันสำหรับพัฒนาการเรียนฟิสิกส์ ค.ศ. 1979 ปัจจุบันตรีเยสเตมีประชากรประมาณ 205,000 คนhttp://demo.istat.it/ การประมาณการจาก ISTAT - ประชากรตรีเยสเต 

เมืองพี่น้อง
ตรีเยสเตมีเมืองพี่น้องอยู่ 3 เมือง ได้แก่
 โกโม ประเทศอิตาลี
 กราซ ประเทศออสเตรีย
 มิโคไลฟ์ ประเทศยูเครน

 ระเบียงภาพ
# ประเทศไทยในซีเกมส์ 2007
ประเทศไทยส่งนักกีฬาเข้าร่วมการแข่งขันซีเกมส์ 2007 (ซีเกมส์ครั้งที่ 24) ณ จังหวัดนครราชสีมา ประเทศไทย โดยเป็นการจัดการแข่งขันกีฬาซีเกมส์ครั้งที่ 6 ของประเทศไทย ในระหว่างวันที่ 6 ธันวาคม พ.ศ.2550 - 16 ธันวาคม พ.ศ.2550

หลังจบสิ้นการแข่งขัน นักกีฬาไทยได้รับเหรียญทอง 182 เหรียญ เหรียญเงิน 123 เหรียญ และเหรียญทองแดง 101 เหรียญ รวม 406 เหรียญ และเป็นการครองตำแหน่งเจ้าเหรียญทองครั้งที่ 10 ของประเทศไทย
# คณะวิศวกรรมศาสตร์ มหาวิทยาลัยธุรกิจบัณฑิตย์
คณะวิศวกรรมศาสตร์ มหาวิทยาลัยธุรกิจบัณฑิตย์ ก่อตั้งขึ้นเมื่อวันที่ 1 พฤศจิกายน พ.ศ. 2537 เป็นคณะที่ตั้งขึ้นเป็นลำดับที่ 7 ของมหาวิทยาลัยธุรกิจบัณฑิตย์ ในสมัยที่ศาสตราจารย์ไพฑูรย์ พงศะบุตร เป็นอธิการบดี คณะเปิดรับนักศึกษารุ่นแรกในปีการศึกษา 2537 ขณะนั้นเปิดสอนระดับปริญญาตรี 2 หลักสูตร คือ หลักสูตรวิศวกรรมศาสตรบัณฑิต สาขาวิชาวิศวกรรมไฟฟ้า และ หลักสูตรวิศวกรรมศาสตรบัณฑิต สาขาวิชาวิศวกรรมอุตสาหการ โดยมีคณบดีท่านแรก คือ ดร.อาชอำพล ขัมพานนท์

ปัจจุบัน คณะวิศวกรรมศาสตร์ มหาวิทยาลัยธุรกิจบัณฑิตย์ เปิดดำเนินการสอนระดับปริญญาตรี 5 สาขาวิชา และปริญญาโท 3 สาขาวิชา ปริญญาเอก 1 สาขาวิชา

 สัญลักษณ์ประจำคณะ 
 สีเลือดหมู เป็นสีประจำคณะวิศวกรรมศาสตร์ มหาวิทยาลัยธุรกิจบัณฑิตย์ และใช้เป็นสีประจำคณะวิศวกรรมศาสตร์ทุกสถาบัน
 เพลงแรงเลือดหมู เป็นเพลงประจำคณะวิศวกรรมศาสตร์ มหาวิทยาลัยธุรกิจบัณฑิตย์
 ธงประจำคณะ เป็นธงสี่เหลี่ยมผืนผ้าสีเลือดหมู ตรงกลางมีดวงตราพระสิทธิธาดา (ตรามหาวิทยาลัย) ใต้ดวงตรามีชื่อคณะตามแนวโค้งของดวงตรา ขอบธงประดับด้วยพู่สีเหลือง
 ต้นไผ่ ต้นไม้ประจำคณะ และต้นไม้ประจำมหาวิทยาลัยธุรกิจบัณฑิตย์

 ทำเนียบคณบดี 
รายนามคณบดีคณะวิศวกรรมศาสตร์ มหาวิทยาลัยธุรกิจบัณฑิตย์ ตั้งแต่ก่อตั้งจนถึงปัจจุบันมีดังนี้ ทำเนียบคณบดี คณะวิศวกรรมศาสตร์ มหาวิทยาลัยธุรกิจบัณฑิตย์
 รายนามคณบดี วาระการดำรงตำแหน่ง 1. ดร.อาชอำพล ขัมพานนท์ ปีการศึกษา 2537 - 2540 2. ผู้ช่วยศาสตราจารย์จุมพล พรหมพิทักษ์ ปีการศึกษา 2541 - 2544 3. ผู้ช่วยศาสตราจารย์ ดร.บุญมาก ศิริเนาวกุล (ตำแหน่งวิชาการขณะนั้น) ปีการศึกษา 2545 - 2546 4. ผู้ช่วยศาสตราจารย์ชาลี โกมลสุทธิ์ ปีการศึกษา 2547 (รักษาการ) 5. ผู้ช่วยศาสตราจารย์ ดร.บงการ หอมนาน (ตำแหน่งวิชาการขณะนั้น) ปีการศึกษา 2548 - 2549 (รักษาการ) 6. ผู้ช่วยศาสตราจารย์ ดร.ศุภรัชชัย วรรัตน์ ปีการศึกษา 2550 - 2551 7. ผู้ช่วยศาสตราจารย์ ดร.นิตย์ เพ็ชรรักษ์ ปีการศึกษา 2552 - 2554 8. อาจารย์ ดร.ชัยพร เขมะภาตะพันธ์ ปีการศึกษา 2555 - ปัจจุบัน

 หลักสูตรที่เปิดสอน 
 ปริญญาตรี ปริญญาโทหลักสูตรวิศวกรรมศาสตรบัณฑิต
 สาขาวิชาวิศวกรรมไฟฟ้า 
 สาขาวิชาวิศวกรรมอุตสาหการ 
 สาขาวิชาวิศวกรรมคอมพิวเตอร์ 
 สาขาวิชาวิศวกรรมดิจิทัลมีเดียและเกม
 สาขาวิชาวิศวกรรมการจัดการและโลจิสติกส์ หลักสูตรวิศวกรรมศาสตรมหาบัณฑิต
 สาขาวิชาการจัดการทางวิศวกรรม 
 สาขาวิชาวิศวกรรมคอมพิวเตอร์และโทรคมนาคมหลักสูตรวิทยาศาสตรมหาบัณฑิต
 สาขาวิชาการจัดการโซ่อุปทานแบบบูรณาการ 
 สาขาวิชาการจัดการเทคโนโลยีอาคาร 
 สาขาวิชาเทคโนโลยีคอมพิวเตอร์และการสื่อสาร